**บทที่ 5**

**สรุปผล อภิปรายผลและข้อเสนอแนะ**

 การวิจัย เรื่อง การพัฒนาทักษะการอ่านภาษาอังกฤษโดยใช้แบบฝึกทักษะ สำหรับนักเรียน
ชั้นประถมศึกษาปีที่ 3 เพื่อพัฒนาการจัดการเรียนรู้ทักษะการอ่านภาษาอังกฤษโดยใช้แบบฝึกทักษะ ศึกษาดัชนีประสิทธิผลการเรียนรู้ของนักเรียนที่เรียน เปรียบเทียบผลสัมฤทธิ์ของนักเรียน ระหว่างก่อนเรียนกับหลังเรียน และศึกษาความพึงพอใจของนักเรียนที่มีต่อการเรียนรู้โดยใช้แบบฝึกทักษะการอ่านภาษาอังกฤษ ผู้วิจัยได้ดำเนินการสรุปผลการวิจัย อภิปรายผล และข้อเสนอแนะ ดังนี้

**5.1 สรุปผลการวิจัย**

 5.1.1 การพัฒนาทักษะการอ่านภาษาอังกฤษโดยใช้แบบฝึกทักษะ ของนักเรียนชั้นประถมศึกษา
ปีที่ 3 มีประสิทธิภาพ (E1/E2) เท่ากับ 87.50/89.38 ซึ่งสูงกว่าเกณฑ์ที่กำหนดให้ (80/80)

 5.1.2 ดัชนีประสิทธิผลการจัดการเรียนรู้ทักษะการอ่านภาษาอังกฤษโดยใช้แบบฝึกทักษะ ของนักเรียนชั้นประถมศึกษาปีที่ 3 มีค่าเท่ากับ 0.5500 หรือคิดเป็นร้อยละ 55

 5.1.3 นักเรียนที่เรียนด้วยแบบฝึกทักษะการอ่านภาษาอังกฤษมีผลสัมฤทธิ์ทางการเรียนหลัง
สูงกว่าก่อนเรียนอย่างมีนัยสำคัญทางสถิติที่ระดับ .05

 5.1.4 นักเรียนมีความพึงพอใจต่อการเรียนด้วยแบบฝึกทักษะการอ่านภาษาอังกฤษ โดยรวมอยู่ในระดับดีมาก ( = 4.61, S.D. = 0.68)

**5.2 อภิปรายผล**

 จากผลการศึกษาการวิจัยเรื่องการพัฒนาเป็นการศึกษาเกี่ยวกับการพัฒนาทักษะการอ่านภาษาอังกฤษโดยใช้แบบฝึก ของนักเรียนชั้นประถมศึกษาปีที่ 3 มีข้อค้นพบในการอภิปรายผล ดังนี้

 1. การพัฒนาทักษะการอ่านภาษาอังกฤษโดยใช้แบบฝึกทักษะ ของนักเรียนชั้นประถมศึกษา
ปีที่ 3 มีประสิทธิภาพ (E1/E2) ตามเกณฑ์ 80/80 ผลการวิจัยพบว่า มีประสิทธิภาพเท่ากับ 87.50/89.38 ซึ่งสูงกว่าเกณฑ์ที่กำหนด(80/80) กล่าวคือประสิทธิภาพกระบวนการ(E1) มีค่าเท่ากับ 87.50 ประสิทธิภาพผลลัพธ์ (E2) มีค่าเท่ากับ 89.38

 จากผลการวิจัย แสดงให้เห็นว่าแบบฝึกทักษะการอ่านภาษาอังกฤษ ชั้นประถมศึกษาปีที่ 3 แผนการจัดกิจกรรมการเรียนรู้ที่พัฒนาขึ้น ทำให้ร้อยละของคะแนนเฉลี่ยของนักเรียนทุกคนที่ได้จากการประเมินผลตามสภาพจริง และการทำแบบฝึกประจำแผนการเรียนรู้โดยรวมทุกแผน ได้ค่าเฉลี่ยร้อยละ 87.50 และได้ร้อยละของคะแนนเฉลี่ยของนักเรียนทุกคนที่ได้จากการทำแบบทดสอบปรนัยหลังเรียน ได้ค่าเฉลี่ยร้อยละ 89.38 ซึ่งการวิจัยของ Lawrey (2001, pp. 817-A) ได้ศึกษาผลการใช้แบบฝึกทักษะกับนักเรียนระดับที่ 1 ถึงระดับที่ 3 จำนวน 87 คน ผลการวิจัยพบว่า นักเรียนที่ได้รับการฝึกโดยใช้แบบฝึกทักษะมีคะแนน การทดสอบหลังการทำแบบฝึกหัดมากกว่าคะแนนก่อนการทำแบบฝึกหัด และนักเรียนทำแบบทดสอบหลังจากฝึกทักษะแล้วได้ถูกต้องเฉลี่ยร้อยละ 89.8 นั่นคือ แบบฝึกทักษะเป็นเครื่องช่วยให้เกิดการเรียนรู้เพิ่มขึ้น ซึ่งสอดคล้องกับงานวิจัยของ ชมภูนุช สำแดงเดช (2554, น. 85 - 90) เรื่อง พัฒนาทักษะการเขียนคำศัพท์ภาษาอังกฤษ ด้วยแบบฝึกเสริมทักษะของนักเรียนชั้นประถมศึกษาปีที่ 4 ผลการวิจัยพบว่า แบบฝึกเสริมทักษะการเขียนคำศัพท์ภาษาอังกฤษของนักเรียนชั้นประถมศึกษาปีที่ 4 มีประสิทธิภาพเท่ากับ 87.82/84.15 สูงกว่าเกณฑ์ที่ตั้ง และสอดคล้องกับผลงานวิจัยของ ฐิติรัตน์ ศิลาจันทร์ (2554, น. 92-94) ได้ทำการวิจัยเกี่ยวกับการพัฒนาผลสัมฤทธิ์ทางการเรียนวิชาภาษาอังกฤษ ชั้นประถมศึกษาปีที่ 3 โดยวิธีสอนแบบมุ่งประสบการณ์ภาษา และการเรียนแบบร่วมมือกันเรียนรู้ กลุ่มเป้าหมายที่ใช้ในการวิจัยเป็นนักเรียนชั้นประถมศึกษาปีที่ 3 โรงเรียนสาธิตมหาวิทยาลัยราชภัฎมหาสารคาม อำเภอเมือง จังหวัดมหาสารคาม จำนวน 32 คน ผลการวิจัย พบว่านักเรียนที่ได้รับการสอนตามรูปแบบการสอนภาษาอังกฤษแบบมุ่งประสบการณ์ภาษาและการเรียนแบบร่วมมือกันเรียนรู้ ที่พัฒนาโดยใช้กระบวนการของการวิจัยเชิงปฏิบัติการ มีผลสัมฤทธิ์ทางการเรียนวิชาภาษาอังกฤษคิดเป็นร้อยละ 80.71 ซึ่งสูงกว่าเกณฑ์ที่กำหนดไว้ร้อยละ 70 และมีจำนวนนักเรียนที่ผ่านเกณฑ์ที่กำหนดดังกล่าวคิดเป็นร้อยละ 84.38

 2. ดัชนีประสิทธิผลการจัดกิจกรรมการเรียนรู้การอ่านภาษาอังกฤษโดยใช้แบบฝึกทักษะ ชั้นประถมศึกษาปีที่ 3 เท่ากับ 0.55 แสดงว่า แผนการจัดกิจกรรมการเรียนรู้ที่สร้างขึ้น ทำให้นักเรียนมีความรู้เพิ่มขึ้นจากก่อนเรียน คิดเป็นร้อยละ 55

 จากผลการวิจัย แสดงให้เห็นว่า การจัดการเรียนการสอนภาษาต่างประเทศ ผู้สอนจำเป็นที่จะต้องรู้ความแตกต่างระหว่างเทคนิคการสอน วิธีสอน และแนวคิด ทฤษฎี ซึ่งเป็นที่มาของวิธีสอนแบบต่าง ๆ เพื่อจะได้เข้าใจถึงความสัมพันธ์ของคำทั้งสามตามระดับชั้น ในการเรียนการสอนภาษาต่างประเทศ ยังไม่สามารถสรุปได้ว่า วิธีสอนใดเป็นวิธีที่ดีที่สุดและสมบูรณ์แบบที่สุด เพราะแต่ละวิธีต่างก็มีจุดดีและจุดด้อย ดังนั้นผู้สอนจึงจำเป็นต้องศึกษาวิวัฒนาการทฤษฎีการเรียนรู้ และวิธีสอน เพื่อเป็นพื้นฐานในการตัดสินใจ เข้าใจเหตุผลและมองเห็นความจำเป็นในการที่จะต้องปรับเปลี่ยน และประยุกต์วิธีสอนของตน เพื่อสามารถเลือกวิธีสอนที่เหมาะสมกับผู้เรียน และจุดมุ่งหมายของการเรียนภาษาในแต่ละระดับชั้น ทำให้การเรียนการสอนมีประสิทธิภาพ ผู้เรียนเกิดการเรียนรู้ตามความแตกต่างระหว่างบุคคลและเกิดศักยภาพสูงสุดตามความสามารถของแต่ละคน ซึ่งสอดคล้องกับ ลัดดาวัลย์ เอื้อพงศธร (2555, น. 87-90) ได้ศึกษาพัฒนาแผนการจัดกิจกรรมการเรียนรู้การอ่านเรื่องราวแบบผสมผสานความรู้ เรื่องสองพี่น้อง โดยมีความมุ่งหมายเพื่อพัฒนาแผนการจัดกิจกรรมการเรียนรู้แบบผสมผสานความรู้ ชั้นประถมศึกษาปีที่ 2 ซึ่งได้มาจากการเลือกแบบเจาะจง (Purposive Sampling) ผลการศึกษาพบว่าแผนการจัดกิจกรรมการเรียนรู้แบบผสมผสานความรู้ เรื่องสองพี่น้อง วิชาภาษาไทย ชั้นประถมศึกษาปีที่ 2 มีประสิทธิภาพ เท่ากับ 91.32/89.57 และดัชนีประสิทธิผล เท่ากับ 0.8583 หมายความว่านักเรียนมีความรู้เพิ่มขึ้นร้อยละ 85.83

 3. นักเรียนชั้นประถมศึกษาปีที่ 3 ที่เรียนด้วยแบบฝึกทักษะการอ่านภาษาอังกฤษ มีผลสัมฤทธิ์ทางการเรียนหลังเรียนสูงขึ้นกว่าก่อนเรียนอย่างมีนัยสำคัญทางสถิติที่ระดับ .05 จากการวิจัยการเรียนรู้สำหรับนักเรียนชั้นประถมศึกษาปีที่ 3 ก่อนเรียนกับหลังเรียน พบว่า นักเรียนที่เรียนด้วยกิจกรรมการเรียนภาษาอังกฤษเพื่อพัฒนาทักษะการอ่านหลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05 ซึ่งสอดคล้องกับสมมติฐานที่ตั้งไว้

 จากผลการวิจัย แสดงให้เห็นว่า รูปแบบการเรียนรู้ด้วยแบบฝึกที่พัฒนาขึ้นดังกล่าว เป็นการอ่านเรียนรู้ที่กระตุ้นและเร้าความสนใจ ทำให้นักเรียนสามารถจับใจความสำคัญของเรื่องได้ดีและส่วนของการตั้งคาถามในการอ่านจะทำให้นักเรียนอยากรู้อยากเห็นมากขึ้น จะช่วยให้นักเรียนระลึกถึงความรู้เดิมที่เกี่ยวข้องกับเรื่องที่อ่านจนช่วยให้ส่วนสำคัญของเรื่องเด่นชัดขึ้น จนโยงไปสู่การอ่านเรื่องเพื่อหาคาตอบเป็นการอ่านอย่างกระตือรือร้น เพื่อที่จะหาคาตอบนั้นๆ โดยพยายามตอบคำถามอย่างย่อๆ โดยใช้สานวนของตนเอง ซึ่งจะทำให้นักเรียนรู้ว่าเรื่องที่อ่านเกี่ยวกับอะไร จากนั้นนักเรียนจะทบทวนหัวข้อหรือประเด็นสำคัญต่างๆ หลังจากที่อ่านจนจดจำเรื่องได้อย่างมีประสิทธิภาพจนส่งผลต่อทักษะการอ่านหลังเรียนสูงกว่าก่อนเรียน ซึ่งสอดคล้องกับงานวิจัยของ รัตนา วุฒิสาร (2553, น. 2) ได้ทำการวิจัยเรื่องการพัฒนาการอ่านภาษาอังกฤษเพื่อความเข้าใจของนักเรียนชั้นมัธยมศึกษาปีที่ 3 โดยใช้วิธีสอนแบบ SQ3R ประกอบนิทานพื้นบ้านอีสานผลการวิจัยพบว่านักเรียนที่เรียนโดยใช้วิธีสอนแบบ SQ3R ประกอบนิทานพื้นบ้านอีสานมีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .05 สอดคล้องกับ เกศินี วัชรเสถียร (2554, น. 121-122) ได้ศึกษาการพัฒนาผลสัมฤทธิ์ทางการเรียนวิชาภาษาอังกฤษ โดยใช้รูปแบบการสอนแบบร่วมมือกันเรียนรู้ และการสอนแบบตอบสนองด้วยท่าทาง สำหรับนักเรียนชั้นประถมศึกษาปีที่ 5 ผลปรากฏว่า พัฒนาการของคะแนนความก้าวหน้าที่ได้จากการทำแบบทดสอบย่อย ผลจากการนำรูปแบบร่วมมือกันเรียนรู้ผสมผสานกับการสอนแบบตอบสนองด้วยท่าทางมาใช้ในการจัดกิจกรรมการเรียนการสอนทำให้นักเรียนรู้จักพัฒนาตนเอง โดยสังเกตได้จากคะแนนเฉลี่ยของการทดสอบย่อยแต่ละวงจรที่เพิ่มขึ้น และคะแนนผลสัมฤทธิ์ของนักเรียน หลังเรียนสูงเกณฑ์ที่กำหนดไว้ อย่างมีนัยสำคัญทางสถิติที่ระดับ .05 ทั้งนี้อาจเนื่องมาจากนักเรียนได้ทำกิจกรรมการเรียนรู้ด้วยตนเองตามขั้นตอนที่กำหนดไว้ ทำให้นักเรียนได้เรียนรู้และเข้าใจ ส่งผลให้มีผลสัมฤทธิ์ทางการเรียนสูงขึ้น สอดคล้องกับงานวิจัยของ ณัฐกานต์ ตันทิพย์ (2556, น. 94) ได้ทำการวิจัยเรื่อง การพัฒนาชุดกิจกรรมฝึกทักษะภาษาอังกฤษเพื่อการสื่อสารของนักเรียนชั้นประถมศึกษาปีที่ 6 ผลการวิจัย พบว่า ผลสัมฤทธิ์ทางการเรียนของนักเรียนหลังได้รับการสอนโดยใช้ชุดกิจกรรมฝึกทักษะภาษาอังกฤษ เพื่อการสื่อสารสำหรับ นักเรียน ชั้นประถมศึกษาปีที่ 6 สูงกว่าเกณฑ์ที่ตั้งไว้เท่ากับ 17.25 แสดงว่า นักเรียนมีความรู้ความเข้าใจในการเรียนภาษาอังกฤษสูงขึ้นจากเดิมทุกคน เนื่องจากครูผู้สอนมีการใช้สื่อการสอนประกอบการจัดการเรียนการสอน และนักเรียนที่ได้รับการสอนแบบเดิมแตกต่างกันอย่างมีนัยสำคัญทางสถิติที่ระดับ .05

 4. นักเรียนมีความพึงพอใจต่อการจัดกิจกรรมการเรียนรู้โดยใช้แบบฝึกทักษะการอ่านภาษาอังกฤษที่พัฒนาขึ้น อยู่ในระดับดีมาก หมายความว่านักเรียนมีความรู้สึกที่ดีมากต่อการเรียนรู้
โดยใช้แบบฝึกทักษะการเขียนภาษาอังกฤษ โดยมีค่าเฉลี่ย 4.61 โดยเฉพาะนักเรียนมีความพึงพอใจมาก เมื่อพิจารณาเป็นรายข้อที่มีค่าเฉลี่ยสูงสุด คือ ข้อที่ 1 นักเรียนมีความเข้าใจในเนื้อหา ที่เรียนจากแบบฝึกเสริมทักษะภาษาอังกฤษประกอบการสอน (ค่าเฉลี่ย 4.83) รองลงมา คือ ข้อที่ 7 แบบ ขนาด และสีของตัวอักษรที่ปรากฏในแบบฝึก มีความเหมาะสม (ค่าเฉลี่ย 4.83) ข้อที่มีค่าเฉลี่ยต่ำสุด คือ ข้อที่ 9 นักเรียนพอใจ เมื่อทำกิจกรรมเสร็จแล้ว นักเรียนต้องการรู้คะแนนทันที (ค่าเฉลี่ย 4.37) ทั้งนี้อาจเนื่องมาจาก กิจกรรมการเรียนรู้เป็นไปตามลาดับขั้นตอน นักเรียนมีส่วนร่วมในกิจกรรมทุกขั้นตอนกิจกรรมการเรียนรู้เป็นไปด้วยความสนุกสนานไม่น่าเบื่อตลอดจนแบบฝึกก็มีสีสันสวยงามน่าสนใจไม่ยากเกินไป และเหมาะกับวัยของผู้เรียนทำให้นักเรียนมีความพึงพอใจมาก สอดคล้องกับ ชมภูนุช สำแดงเดช (2554, น. 5) ที่ได้พัฒนาทักษะการเขียนคำศัพท์ภาษาอังกฤษ ด้วยแบบฝึกเสริมทักษะของนักเรียน
ชั้นประถมศึกษาปีที่ 4 เพื่อเปรียบเทียบผลสัมฤทธิ์ทางการเรียน และเพื่อศึกษาความพึงพอใจของนักเรียนที่มีต่อแบบฝึกเสริมทักษะการเขียนคำศัพท์ภาษาอังกฤษ ผลการวิจัยพบว่า ความพึงพอใจของนักเรียนที่มีต่อการเรียนด้วยแบบฝึกเสริมทักษะการเขียนคำศัพท์ภาษาอังกฤษที่สร้างขึ้น โดยรวมอยู่ในระดับมาก

**5.3 ข้อเสนอแนะ**

 **5.3.1 ข้อเสนอแนะเพื่อนำผลการวิจัยไปใช้**

 5.3.1.1 ครูผู้สอนในเนื้อหาภาษาอังกฤษเพื่อพัฒนาทักษะการอ่านของนักเรียน
ชั้นประถมศึกษาปีที่ 3 สามารถนำแบบฝึกประกอบแผนการจัดกิจกรรมการเรียนรู้ไปใช้สอนได้ทันที

 5.3.1.2 ผู้เรียนสามารถพัฒนาความสามารถในการเรียนรู้ได้ ในการใช้กิจกรรมการเรียน การสอนนี้ โดยไม่จำเป็นต้องแยกผู้เรียนออกเป็นกลุ่มเก่ง และกลุ่มอ่อน สื่อประกอบการสอนนี้ไม่มีผลกับผู้เรียนที่มีผลสัมฤทธิ์ทางการเรียนต่างกัน ทุกคนสามารถเรียนรู้ได้อย่างมีผลสัมฤทธิ์ทางการเรียนสูง

 5.3.1.3 ควรให้ในการใช้ใบงาน และสมุดภาพประกอบแบบฝึกหัดกับนักเรียนให้มาก
ให้สามารถที่จะใช้เวลาว่างในการเรียนปฏิบัติอย่างมีประสิทธิภาพมากที่สุด

 5.3.1.4 ก่อนนำแผนการจัดกิจกรรมการเรียนรู้ประกอบการใช้แบบฝึกทักษะการอ่าน ภาษาอังกฤษไปให้นักเรียนใช้ ควรศึกษาคู่มือการใช้ และขั้นตอน กิจกรรมการเรียนให้ละเอียด

 **5.3.2 ข้อเสนอแนะในการวิจัยครั้งต่อไป**

 5.3.2.1 ควรมีการศึกษาความแตกต่างในด้านอื่น ๆ ของผู้เรียน เช่น ทัศนคติของผู้เรียน ระดับสติปัญญา บุคลิกภาพของผู้เรียน เพศ หรือตัวแปรอื่น ๆ ที่มีผลต่อการเรียน ในลักษณะกลุ่มย่อย

 5.3.2.2 ควรมีการสร้างแบบฝึกที่มีประสิทธิภาพในวิชาอื่น ๆ เพื่อจะได้นำไปใช้เป็นสื่อที่ใช้ประกอบการเรียนการสอน และเพื่อส่งเสริมการจัดการเรียนรู้ให้แก่กลุ่มเป้าหมายอื่น ๆ เพราะเห็น ได้ว่า แบบฝึกจะช่วยทำให้นักเรียนเข้าใจบทเรียนดีขึ้น นักเรียนมีความสนุกกับกิจกรรมที่ได้ใช้แบบฝึก รวมถึงฝึกให้เด็กมีความเชื่อมั่นและสามารถประเมินผลตนเองได้ด้วย

 5.3.2.3 ควรมีการวิจัยเปรียบเทียบผลสัมฤทธิ์ทางการเรียนระหว่างการสอบปกติ การใช้ ใบงานประกอบการเรียน และกับการเรียนรู้จากชุมชน

 5.3.2.4 ควรมีการวิจัยเกี่ยวกับระยะเวลา ในการใช้แผนการจัดกิจกรรมการเรียนรู้ กลุ่มที่มีความสามารถทางการเรียน สูง ปานกลาง และต่ำ